cyanic-selkie/wikianc huggingface dataset:
গিফ ভিভিয়ান
আন্তর্জাতিক ক্রিকেট
ইংল্যান্ড সফরে ২৫ খেলায় অংশ নেন তিনি। ঐ সফরে ৩০.৩৬ গড়ে ১০০২ রান তুলেন। এছাড়াও, ২৩.৭৫ গড়ে ৬৪ উইকেট পান। অক্সফোর্ড বিশ্ববিদ্যালয় ও ইয়র্কশায়ারের বিপক্ষে দূর্দান্ত সেঞ্চুরি করেন। তন্মধ্যে, অক্সফোর্ড বিশ্ববিদ্যালয়ের বিপক্ষে খেলার প্রথম দিনে দলের ৪৮৮ রানের মধ্যে তার অবদান ছিল ১৩৫। এ সেঞ্চুরিটি তার প্রথম ছিল। এরপর ইয়র্কশায়ারের বিপক্ষে বোলিং উপযোগী পিচে চারটি ছক্কার মারে ১০১ রান তুলেন। হ্যারোগেটের ঐ খেলায় তিনি ১২ চার ও চারটি ছক্কা হাঁকিয়েছিলেন। গ্ল্যামারগনের বিপক্ষে ৬/৭০ পান। মাত্র ১৮ বছর বয়সী গিফ ভিভিয়ান সিরিজের দ্বিতীয় ও তৃতীয় টেস্টে অংশ নেন। অভিষেক টেস্টে ৫১ রানের ইনিংস খেলেন। দুই টেস্টে মোট চার উইকেট দখল করেন।
দক্ষিণ আফ্রিকার মুখোমুখি
১৯৩১-৩২ মৌসুমের শেষদিকে শীতকালে দক্ষিণ আফ্রিকা দল নিউজিল্যান্ড গমন করে। সিরিজের প্রথম টেস্টে তাকে খেলানো হয়নি। দ্বিতীয় টেস্টে তাকে অন্তর্ভুক্ত করা হয়। ওয়েলিংটন টেস্টে সফরকারী দক্ষিণ আফ্রিকার বিপক্ষে ১০০ ও ৭৩ রান তুলে উভয় ইনিংসে শীর্ষ রান সংগ্রহকারী ছিলেন। এরপর চার উইকেট পান।
১৯৩২-৩৩ মৌসুমে ইংল্যান্ডের বিপক্ষে সিরিজের প্রথম টেস্টে অংশ নেন। কিন্তু খেলায় আঘাত পাওয়ায় দ্বিতীয় টেস্টে অংশগ্রহণ থেকে বিরত থাকেন।
ইংল্যান্ড গমন, ১৯৩৭
১৯৩৫-৩৬ ও ১৯৩৬-৩৭ মৌসুমে সফরকারী শক্তিধর এমসিসি দলের বিপক্ষে নিউজিল্যান্ডের সদস্যরূপে পাঁচ খেলার সবকটিতেই অংশ নেন। এরপর ১৯৩৭ সালে আবারো ইংল্যান্ড গমনের জন্য নির্বাচিত হন। এবার তিনি অধিনায়ক কার্লি পেজের সহকারীর দায়িত্বে ছিলেন। সাত টেস্টের শেষ তিনটি ইংল্যান্ডের বিপক্ষে ১৯৩৭ সালে খেলেন। ১৯৩৭ সালে দ্বিতীয়বারের মতো ইংল্যান্ড গমন করেন। তিন টেস্টের প্রত্যেকটিতে ব্যাটিং উদ্বোধনে নেমেছিলেন তিনি। তন্মধ্যে, তিনবার পঞ্চাশোর্ধ্ব ইনিংস খেলেন। ওল্ড ট্রাফোর্ডে উভয় ইনিংসে অর্ধ-শতক ও ওভালে আরও একটি অর্ধ-শতকের সন্ধান পান। ফলে ১০ ইনিংসে ৪২.১০ গড়ে রান তোলাসহ ৩৭.২৩ গড়ে ১৭ উইকেট পান। দ্বিতীয় টেস্টে ৫৮ ও ৫০ রান তুলেন। তৃতীয় টেস্টে সর্বশেষ খেলেন। এ টেস্ট সিরিজে ৮ উইকেট পান তিনি। হ্যাম্পশায়ারের বিপক্ষে সেঞ্চুরি করেন।
এ সফরে ২৯.৪২ গড়ে ১১১৮ রান ও ৩৬.৯১ গড়ে ৪৯ উইকেট পান। তবে, এ সফরের অধিকাংশ সময়ই পায়ের মাংসপেশীর টানে ভুগেন।
খেলার ধরন
‘দ্য ১৯৩১-৩২ সিজন’ গ্রন্থে ডিক ব্রিটেনডেন বিবৃত করেন যে, গিফ ভিভিয়ানকে নিউজিল্যান্ডের সেরা ক্রিকেটার হিসেবে গণ্য করার বিষয়ে নিশ্চয়ই সকলে একমত হবেন। আগ্রাসী বামহাতি মাঝারিসারির ব্যাটসম্যান ও বামহাতি স্পিন বোলিংয়ের অধিকারী ছিলেন গিফ ভিভিয়ান। আমুদেপ্রিয় ও অতিথিপরায়ণ ছিলেন।
সুন্দর চারিত্রিক বৈশিষ্টাবলী ও খেলা সম্পর্কে যথেষ্ট ধারণা থাকায় অকল্যান্ডের অধিনায়ক হিসেবে তাকে মনোনীত করা হয়। বেশ চিন্তা-ভাবনা করতেন ও অভিজ্ঞ খেলোয়াড়দের সাথে সর্বদাই আলাপ-আলোচনা করতেন। ক্রুসেডার্স একাদশ গঠন করেন। এখানে খেলার পাশাপাশি ভদ্র আচরণেরও শিক্ষা দেয়া হতো।
ব্যক্তিগত জীবন
দ্বিতীয় বিশ্বযুদ্ধে সক্রিয়ভাবে অংশ নেন। গোলন্দাজ বিভাগে কাজ করেন। যুদ্ধের পর ব্যবসায়িক কর্মকাণ্ডে জড়িয়ে পড়া ও আঘাতের কারণে ক্রিকেটে অংশগ্রহণে প্রতিবন্ধকতা সৃষ্টি করে। তবে, বেশ কয়েক বছর নিউজিল্যান্ড ক্রিকেট দল নির্বাচকের ভূমিকায় অবতীর্ণ হয়েছিলেন।
ব্যক্তিগত জীবনে বিবাহিত ছিলেন গিফ ভিভিয়ান। তার সন্তান গ্রাহাম ভিভিয়ান ১৯৬৪ থেকে ১৯৭২ সময়কালে নিউজিল্যান্ডের পক্ষে পাঁচটি টেস্টে অংশ নিয়েছেন। ১২ আগস্ট, ১৯৮৩ তারিখে ৭০ বছর বয়সে অকল্যান্ডে গিফ ভিভিয়ানের দেহাবসান ঘটে।
মানাগুয়া হ্রদ
মানাগুয়া হ্রদ ( স্পেনীয় ভাষায়: Lago de Managua, উচ্চারণ মানাহুয়া; ) নিকারাগুয়ায় অবস্থিত একটি মিষ্ট জলের হ্রদ। একে অনেক সময় লাগো জোলোতলানও বলা হয়ে থাকে। মোমোতোম্বো আগ্নেয়গিরির (১২৫৮ মিটার) একেবারে পাশে অবস্থিত এই হ্রদটি দৈর্ঘ্যে প্রায় ৬৫ কিলোমিটার ও প্রস্থে প্রায় ২৫ কিলোমিটার। এর উপরিতলের ক্ষেত্রফল ১০২৪ বর্গ কিলোমিটার।  নিকারাগুয়ার রাজধানী তথা সর্ববৃহৎ নগরী মানাগুয়া এই হ্রদের দক্ষিণ-পশ্চিম তীরে অবস্থিত। দক্ষিণপূর্ব দিকে রিও তিপিতাপা নদীর মাধ্যমে এই হ্রদ নিকারাগুয়া হ্রদের সাথে যুক্ত।
মানাগুয়া হ্রদের দক্ষিণ-পশ্চিম অংশে একটি উপদ্বীপের মতো অংশ আছে। হ্রদের মধ্যে প্রায় ১০ কিলোমিটার ঢুকে আসা এই চিলেতেপে উপদ্বীপটিতেই নিকারাগুয়ার বিখ্যাত সুপ্ত আগ্নেয়গিরি আপোইয়েক অবস্থিত। এই আগ্নেয়গিরির জ্বালামুখে অবস্থিত হ্রদটি এক ভূতাত্ত্বিক বিষ্ময় ও দেশের এক অন্যতম পর্যটক আকর্ষণ। এটি বাস্তবে একটি ২.৮ কিলোমিটার চওড়া জলে পূর্ণ ক্যালডেরা। এর গভীরতা প্রায় ৫০০ মিটার। তার মধ্যে ৪০০ মিটার জলে পূর্ণ। জলতল থেকে জ্বালামুখের উচ্চতা প্রায় ১০০ মিটার। আজ থেকে কয়েক হাজার বছর আগে আগ্নেয় বিস্ফোরণের ফলে এই অতি গভীর ক্যালডেরার উৎপত্তি বলে মনে করা হয়ে থাকে।
মানাগুয়া হ্রদের দক্ষিণ-পশ্চিম তীরে অবস্থিত মানাগুয়া নগরীর লোকসংখ্যা বর্তমানে প্রায় ১২ লক্ষ (২০০৫ সালের হিসেব অনুযায়ী)। অর্থাৎ, সমগ্র দেশের প্রায় এক পঞ্চমাংশ মানুষ এই নগরীতেই বাস করেন। শহরের সমস্ত আবর্জনা ও কারখানাজাত বর্জ্য পদার্থ দীর্ঘদিন ধরে হ্রদের জলে ফেলার দরুন মানাগুয়া হ্রদের জল বর্তমানে মারাত্মক রকম দূষিত হয়ে পড়েছে।
মুরাদনগর থানা
মুরাদনগর থানা বাংলাদেশের কুমিল্লা জেলার অন্তর্গত মুরাদনগর উপজেলার একটি থানা।
প্রশাসনিক এলাকাসমূহ
মুরাদনগর উপজেলার ১২টি ইউনিয়নের প্রশাসনিক কার্যক্রম মুরাদনগর থানার আওতাধীন।
ভাণ্ডারা
ভাণ্ডারা (Bhandara) ভারতের মহারাষ্ট্র রাজ্যের ভান্দ্রা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৪ মিটার (৮০০ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে ভান্দ্রা শহরের জনসংখ্যা হল ৮৫,০৩৪ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে ভান্দ্রা এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
খাও চাএ
খাও চাএ (ข้าวแช่, ) হল "ঠান্ডা জলে ভিজিয়ে রাখা ভাত"। "খাও" মানে "ভাত" এবং "চাএ" মানে "ভিজানো"। রাজা দ্বিতীয় রামের সময়, রেসিপিটি একটি সোম খাবার থেকে উদ্ভূত হয়ে পরিবর্তিত হয়ে নতুন রূপ পায়। এটি মার্চের মাঝামাঝি থেকে এপ্রিলের শেষ পর্যন্ত গরম মৌসুমে তৈরি এবং খাওয়ার কথা জানা যায়।
ইতিহাস
সোন জনগণ তাদের থাই নববর্ষের অংশ হিসেবে সোংক্রান (থিংইয়ান) উৎসবের সময় এই খাবারটি তৈরি করে, যা বার্মিজ ভাষায় থিংয়ান ভাত নামে পরিচিত।
ইনস্টিটিউট অব হেলথ টেকনোলজি, ঝিনাইদহ
ইনস্টিটিউট অব হেলথ টেকনোলজি, ঝিনাইদহ বা সংক্ষেপে আই.এইচ.টি, ঝিনাইদহ বাংলাদেশের সরকারি মেডিক্যাল ইন্সটিটিউটগুলোর মধ্যে অন্যতম। এটি ২০১২ সালে মাত্র ২৫ জন ছাত্র-ছাত্রী নিয়ে যাত্রা শুরু করে।
ইতিহাস
২০১২ সালে ঝিনাইদহবাসীর জন্য ঝিনাইদহ জেলার মহিশাকুণ্ডুতে একটি মেডিক্যাল ইন্সটিটিউট স্থাপিত হয়। প্রতিষ্ঠালগ্নে এটির ১টি অনুষদে (ল্যাবঃমেডিসিন অনুষদ) মাত্র ২৫+ জন শিক্ষার্থী নিয়ে যাত্রা শুরু করে। পর্যায়ক্রমে অনুষদের সংখ্যা বৃদ্ধি হয়ে বর্তমানে ৭টি অনুষদে প্রায় ৭০০+ জন শিক্ষার্থী পড়াশুনা করছে।
গ্রন্থাগার
আই,এইচ,টি তে একটি সমৃদ্ধ গ্রন্থাগার রয়েছে, যেখানে পুরাতন মূল্যবান ও সাম্প্রতিক সংস্করণের বই, জার্নাল এবং সাময়িকীর প্রাচুর্য রয়েছে।
গবেষণাগার
আই,এইচ,টি তে সব বিভাগের আলাদা আলাদা গবেষণাগার আছে। এখানে বিভাগ অনুযায়ী বিভিন্ন গবেষণার কাজ সম্পাদনা করা হয়। শিক্ষকমণ্ডলী ও টেকনোলজিস্ট দ্বারা গবেষণাগারগুলো পরিচালনা করা হয়।
প্রকাশনা
আই,এইচ,টি তে নিয়মিতভাবে জনপ্রিয় বার্ষিকী ও সাময়িকী প্রকাশ করা হয়। ইন্সটিটিউটের সকল ছাত্র-ছাত্রী ও শিক্ষক-শিক্ষিকাও এতে লিখতে পারেন।
জাতীয় চক্ষুবিজ্ঞান ইনস্টিটিউট ও হাসপাতাল
বাংলাদেশ সরকারের জনল্যাণমূলক অলাভজনক গণ প্রতিষ্ঠানগুলোর মধ্যে জাতীয় চক্ষুবিজ্ঞান ইনস্টিটিউট ও হাসপাতাল একটি যা চক্ষুরোগাক্রান্ত যেকোন বয়সী ব্যক্তির চোখের চিকিৎসায় ও পুনর্বাসনে নিয়োজিত। অন্ধত্বের অনতিক্রমণীয় বাঁধার বিরুদ্ধে জয়ী এই প্রতিষ্ঠানটি দেশের শীর্ষ পর্যায়ের চক্ষু পরিচর্যা ইনস্টিটিউট হিসেবে প্রমাণিত হয়েছে। একদল উৎসাহী, প্রশিক্ষণপ্রাপ্ত এবং দক্ষ চক্ষুবিদদের মাধ্যমে এখানে সেবা কার্যক্রম পরিচালিত হয় যাদের উপর নির্ভর করছে ইনস্টিটিউটটির সক্ষমতা। অধিকন্তু, ২৫০ শয্যার এ ইনস্টিটিউটটির রয়েছে সর্বশেষ আন্তর্জাতিক মানসম্পন্ন একটি সর্বাধুনিকতম চিকিৎসা অবকাঠামো ও পর্যাপ্ত সংখ্যক চিকিৎসক। ব্লক এ, বি ও সি এই তিনটি ভবনে ইনস্টিটিউট ও হাসপাতালটির সেবা কার্যক্রম পরিচালিত হয়। সেবা কার্যক্রমের মধ্যে জরুরি বিভাগ নিচতলায় এবং আই.সি.ইউ, ব্লাড ব্যাংক, অপারেশন থিয়েটার বি ব্লকের চতুর্থ তলায় বিদ্যমান।
শিক্ষাকার্যক্রম
সরকারি পর্যায়ের এ শীর্ষ প্রতিষ্ঠানটি দেশব্যাপী উন্নত চক্ষু সেবা প্রদানের পাশাপাশি যথাযথ দক্ষতাসম্পন্ন মানব সম্পদ উন্নয়নে প্রশিক্ষণ প্রদান এবং সংশ্লিষ্ট ক্ষেত্রে গবেষণা কার্যক্রম পরিচালনা করে থাকে।
ননি রেলওয়ে স্টেশন
ননি রেলওয়ে স্টেশন হল ইম্ফল পূর্ব জেলা, মণিপুরের একটি প্রস্তাবিত রেলওয়ে স্টেশন। এর কোডটি NONEY। এটি ননি শহরের পরিসেবা প্রদান করবে। স্টেশন প্রস্তাবে দুটি প্ল্যাটফর্ম অন্তর্ভুক্ত আছে। এই রেললাইনের কাজ ২০১৯ সালে শেষ হবে বলে আশা করা হচ্ছে।
কানাডা জাতীয় অনূর্ধ্ব-১৯ ক্রিকেট দল
কানাডা জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক ক্রিকেটে কানাডার প্রতিনিধিত্বকারী দল। দলের বর্তমান অধিনায়ক আবরাশ খান এবং কোচের দায়িত্বে রয়েছেন এরোল ব্রোউ। কানাডা ২০১০ অনূর্ধ্ব-১৯ বিশ্বকাপে অংশগ্রহণ করে এবং ১১তম স্তান অজংন করে।
বর্তমান দল
২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য ঘোষিত দল:
ফিল্মফ্রিওয়ে
ফিল্মফ্রিওয়ে হল চলচ্চিত্র নির্মাতাদের জন্য একটি ওয়েবসাইট যেখানে বিশ্বব্যাপী শত শত চলচ্চিত্র উৎসবে চলচ্চিত্র নির্মাতারা তাদের তৈরি চলচ্চিত্র জমা দিতে পারেন।
এটি অরল্যান্ডো ফিল্ম ফেস্টিভ্যাল, ২০২০ এর অফিসিয়াল স্পনসর।
গড়ফতু
গড়ফতু বাংলাদেশের উত্তরাঞ্চলের দিনাজপুর শহরের প্রায় ৪৫ কিলোমিটার উত্তরে অবস্থিত একটি গ্রাম। এই গ্রামটির শেষ উত্তর মাথায় পঞ্চগড় জেলার শুরু। গ্রামটির পূর্বপাশে আত্রাই নদী এবং নদীর অপর পাশে নীলফামারী জেলার অবস্থান। পশ্চিমে প্রায় ২০ কিলোমিটার দূরে ঠাকুরগাঁও জেলার অবস্থান।
নদ-নদী
গড়ফতু গ্রামের পূর্ব দিক দিয়ে বয়ে গেছে আত্রাই নদী।
ভৌগোলিক অবস্থান
গ্রামটি দিনাজপুর জেলার বীরগঞ্জ উপজেলার ৩ নং শতগ্রাম ইউনিয়নে অবস্থিত।
অর্থনীতি
গ্রামটির প্রধানত কৃষিপ্রধান।
শিক্ষা প্রতিষ্ঠান
গ্রামে গড়ফতু সরকারি প্রাথমিক বিদ্যালয় নামে একটি সরকারি প্রাথমিক বিদ্যালয় রয়েছে।
ধর্ম
thumb|গড়ফতু বাইতুল নূর জামে মসজিদ গড়ফতু গ্রামের অধিকাংশ জনগণ ইসলাম ধর্মাবলম্বী। মুসলমানদের উপাসনার জন্য গ্রামে গড়ফতু বাইতুল নূর জামে মসজিদ নামে একটি মসজিদ রয়েছে।
আক্কলকোট
থাম্ব|আক্কলকোটের মানচিত্র আক্কলকোট (Akkalkot) ভারতের মহারাষ্ট্র রাজ্যের সোলাপুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে আক্কলকোট শহরের জনসংখ্যা হল ৩৮,২১৮ জন। এর মধ্যে পুরুষ ৫১% এবং নারী ৪৯%।
বেসরকারি শিক্ষক নিবন্ধন ও প্রত্যয়ন কর্তৃপক্ষ
বেসরকারি শিক্ষক নিবন্ধন ও প্রত্যয়ন কর্তৃপক্ষ (সংক্ষেপে এনটিআরসিএ নামে বেশি পরিচিত) হল বাংলাদেশ সরকারের শিক্ষা মন্ত্রণালয়ের অধীন একটি স্বায়ত্তশাসিত প্রতিষ্ঠান। এ প্রতিষ্ঠানের কাজ হল দেশের প্রায় ৩৩,০০০ (তেত্রিশ হাজার) বেসরকারি শিক্ষা প্রতিষ্ঠানসমূহে যোগ্য শিক্ষক নিয়োগ নিশ্চিত করা। এনটিআরসিএ ২০০৫ সালের বেসরকারি শিক্ষক নিবন্ধন ও প্রত্যয়ন কর্তৃপক্ষ আইনের (১৫ ফেব্রুয়ারি প্রকাশিত ২০০৫ সালের ১নং আইন) দ্বারা প্রতিষ্ঠিত হয়। এর সদরদপ্তর ঢাকার রমনাতে এবং বর্তমান চেয়ারম্যান হলেন মোঃ আকরাম হোসেন।
আক্কলকোট
জনসংখ্যার উপাত্ত
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে আক্কলকোট এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
বেসরকারি শিক্ষক নিবন্ধন ও প্রত্যয়ন কর্তৃপক্ষ
পরিচালনা পর্ষদ
এনটিআরসিএ একটি স্বায়ত্তশাসিত প্রতিষ্ঠান, এর পরিচালনা দায়িত্ব ও ক্ষমতা এর নির্বাহী বোর্ডে উপর ন্যাস্ত। বোর্ডের প্রধান একজন চেয়ারম্যান থাকেন। আইন অনুসারে চেয়ারম্যানকে প্রতি তিন মাসে অত্যন্ত একটি বোর্ড সভার আয়োজন করতে হয়। নির্বাহী বোর্ড একজন চেয়ারম্যান (সচিব বা যুগ্ম সচিব পদমর্যাদার অথবা বিশ্ববিদ্যালয়ের অধ্যাপক পর্যায়ে প্রবীণ শিক্ষাবিদ) ও ১০ জন সদস্য নিয়ে গঠিত। চেয়ারম্যান ও তিনজন সদস্য সরকারিভাবে নিয়োগকৃত নির্দিষ্ট মেয়াদের স্থায়ী কর্মকর্তা এবং অন্য সাতজন সদস্য অবৈতনিক সদস্য। সদস্য নিম্নরূপঃ
দায়িত্ব
যে সকল কর্মকাণ্ড পরিচালনার জন্য এনটিআরসিএ প্রতিষ্ঠিত হয়েছে তা নিম্নরূপঃ
নিবন্ধন পরীক্ষা
এনটিআরসিএ শিক্ষক নিয়োগ প্রত্যাশীদের যোগ্যতা যাচাইয়ের জন্য পরীক্ষার আয়োজন করে। এ পরীক্ষা তিনটি ধাপে সম্পন্ন হয়। প্রথম ধাপে, এক ঘণ্টার ১০০ নম্বরের প্রিলিমিনারি পরীক্ষা। দ্বিতীয় ধাপে, প্রথম ধাপে উত্তীর্ণ প্রার্থীদের অনলাইনে পূরণ করা আবেদনপত্রের প্রিন্ট কপি ও সাথে শিক্ষাগত যোগ্যতার সনদসহ অন্যান্য কাগজপত্র এনটিআরসিএ অফিসে জমা দিতে হবে। সনদপত্র যাচাই-বাছাই করার পর যোগ্য প্রার্থীদের লিখিত পরীক্ষা হয়। তৃতীয় ধাপে, লিখিত পরীক্ষায় উত্তীর্ণ প্রার্থীদের মৌখিক বা ভাইভা পরীক্ষা হয়।
তাজ-উল-মাসাজিদ
তাজ-উল-মসজিদ (تَاجُ ٱلْمَسَاجِد) ভারতের মধ্যপ্রদেশের ভোপালে অবস্থিত একটি মসজিদ। এটি ভারতের সর্ব বৃহত্তম মসজিদ এবং এশিয়া সর্ববৃহৎ মসজিদগুলোর অন্যতম।
ইতিহাস
মোগল সম্রাট বাহাদুর শাহ জাফরের রাজত্বকালে ভোপালের নবাব শাহ জাহান বেগম (নবাব সৈয়দ সিদ্দিক হাসান খানের স্ত্রী) এই মসজিদটির নির্মাণকাজ শুরু হয়েছিল এবং তার কন্যা সুলতান জাহান বেগম নির্মাণের কাজ অব্যাহত রেখেছিলেন। তার জীবদ্দশায় তহবিলের অভাবে মসজিদটি সম্পন্ন হয়নি এবং ১৮৫৭ সালের যুদ্ধের পরে নির্মাণকাজ দীর্ঘ দিন বন্ধ হওয়ার পরে ১৯৭১ সালে ভোপালের আল্লামা মোহাম্মদ ইমরান খান নদভী আজহারী এবং মাওলানা সায়েদ হাশমত আলী এর নির্মাণকাজ শুরু করেন। ১৯৮৫ সালে এর নির্মাণ কাজ শেষ হয়। কুয়েতের আমির তার প্রয়াত স্ত্রীর স্মরণে প্রায় ১২৫০ সিরিয় মসজিদের মোটিফ ব্যবহার করে এর পূর্ব দিকের ফটকটি সংস্কার করতে অর্থায়ন করেন।
স্থাপত্য
দিল্লীর জামে মসজিদ এবং লাহোরের বাদশাহী মসজিদের মত, এই মসজিদে গোলাপী রঙের মার্বেল পাথরের তিনটি গম্বুজসহ দুটি ১৮তলা উঁচু অষ্টভুজ মিনার রয়েছে। মূল হলওয়েতে মুগল স্থাপত্যের মতো আকর্ষণীয় স্তম্ভ এবং মেঝেতে চিত্তাকর্ষক মার্বেল রয়েছে। মসজিদের প্রাঙ্গণে একটি বিশাল ট্যাঙ্ক রয়েছে। মসজিদটির একটি দ্বিতল ফটক রয়েছে।
বার্ষিক ইজতেমা
থাম্ব|মসজিদে মাদ্রাসা আলমি তাবলিগি ইজতিমা, একটি বার্ষিক তিন দিনের সম্মেলন, যা সারা বিশ্বের মানুষকে আকর্ষণ করে। জায়গার অভাবের কারণে এটি শহরের বাইরে ইসলাম নগরে স্থানান্তরিত না হওয়া পর্যন্ত তাজ-উল-মসজিদে অনুষ্ঠিত হয়েছিল।
বাড়মের লোকসভা কেন্দ্র
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রের সকল বিধানসভা কেন্দ্রগুলি বাড়মের জেলা এবং জয়সলমের জেলার অংশ নিয়ে গঠিত।
ইতিহাস
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্রগুলি
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১২২ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১২৩ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১২৪ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১২৭ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১২৮ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১২৯ নং বিধানসভা কেন্দ্রের। এই তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৩০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৩৩ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
== ফলাফল == নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ২ জন প্রার্থীর নাম প্রদান করা হয়েছে।
ইবনে হাজিব
ইবনে হাজিব বা ইবনুল হাজিব ( আরবি ابن الحاجب ইংরেজি Ibn Hajib ) একাধারে একজন স্বনামধন্য মুফাসসির, মুহাদ্দিস, মুফতি, দার্শনিক, অলংকার শাস্ত্রবিদ, ভাষাতত্ত্ববিদ, সুফিতত্ত্ববিদ এবং যুগ শ্রেষ্ঠ আরবি ব্যাকরণবিদ । আরবি ব্যাকরণে যারা স্বীয় শ্রেষ্ঠতম অবদান রেখে অবিস্মরণীয় হয়ে আছেন তিনি তাদের মধ্যে অন্যতম । বিভিন্ন বিষয়ে তিনি অনবদ্য গ্রন্থ রচনা করেছেন । তবে ইলমে নাহু বা আরবি ব্যাকরণ শাস্ত্রের ক্ষেত্রে আল কাফিয়া নামক গ্রন্থ রচনা করে তিনি খ্যাতি লাভ করেন এবং অদ্যাবধি সেই কৃতিত্বের আসনে তিনি সমুজ্জ্বল ।
নাম ও বংশ
নাম - উছমান, কুনিয়ত- আবু আমর, উপাধি- জামাল উদ্দিন ।
পিতার নাম- ওমর । তার সম্মানিত পিতা আমির ইজ্‌জুদ্দিন মুসাক সালাহির গৃহাধ্যক্ষ ছিলেন । গৃহাধ্যক্ষ বা দারোয়ানকে আরবিতে ' হাজিব ' বলা হয় । এ কারণে তিনি ' ইবনুল হাজিব বা ইবনে হাজিব '(দ্বার রক্ষকের ছেলে) নামে প্রসিদ্ধ হয়ে যান । যুগ শ্রেষ্ঠ এই আরবি ব্যাকরণবিদের পূর্ণ নামঃ আল্লামা জামাল উদ্দিন আবু আমর উসমান ইবনে উমর । তার বংশ পরিক্রমা হল- জামাল উদ্দিন আবু আমর ইবনে ওমর ইবনে আবু বকর ইবনে ইউনুস আদ্‌দুয়াইনি আল মিশরি আল মালিকি ।
জন্ম
তিনি মিশরের সায়িদ-এ আ'লা'র আমলে কাওসিয়ায় ' আছনা ' নামক ছোট্ট বস্তিতে ৫৭০ হিজরির শেষের দিকে জন্ম গ্রহণ করেন ।
শিক্ষা জীবন
প্রাথমিক শিক্ষার্জন করেছেন কায়রোতে । পবিত্র কুরআন মজিদ সম্পূর্ণ মুখস্থ করার পর ইমাম সাত্বিবী (রহ)-এর নিকট কিরাত বিষয়ে শিক্ষা লাভ করেন । সাত ক্বারির পঠনরীতি অণুপাতে ইলমে ক্বিরাত শেষ করেন ইমাম আবুল জুদ-এর নিকট । এরপর শেখ আবুল মনসুর আবয়ারি ও ইমাম ইবনুল বেনা প্রমুখের কাছ থেকে তিনি শরয়ি আইন শাস্ত্রসহ জ্ঞান-বিজ্ঞানের নানা বিষয়ে ব্যুৎপত্তি অর্জনে সক্ষম হন ।
শিক্ষকদের সংস্পর্শ
ইবনে হাজিব শিক্ষকদের সংস্পর্শ থেকে সামান্য সময়ের জন্যেও দূরে থাকতে চাইতেন না । অধিকাংশ সময় শায়খুল ইসলাম আল্লামা ইয্‌যুদ্দিন ইবনে আবদুস সালাম (রহ্‌)-এর দরবারে উপস্থিত থেকে তার ফয়েজ ও বরকত লাভে ধন্য হতেন । শিক্ষার্জনে তার এই অণুরাগ পরবর্তীতে তাকে সফলতার শীর্ষে এনে দাঁড় করায় । তৎকালীন বাদশাহ ব্যক্তিগত দ্বন্দ্বের কারণে একবার ইবনে হাজিবের শিক্ষক শায়খুল ইসলাম আল্লামা ইয্‌যুদ্দিন ইবনে আবদুস সালাম (রহ্‌)-কে বন্দী করার হুকুম দেন । যথারীতি কারাগারে বন্দী করা হয় । ইবনে হিজাব এ অবস্থায় তার শিক্ষার্জন ও ফয়েজ-বরকত লাভের সংস্পর্শকে পরিত্যাগ করতে চান নি । গভীর শ্রদ্ধা আর ভালোবাসায় তিনি তার শিক্ষকের সাথে স্বেচ্চায় কারাবরণ করেন ।
মেধাশক্তি
ঐতিহাসিক ইবনে খাল্লিকান বলেছেন- ইবনে হাজিব আমার নিকট যাওয়া আসা করতেন । আরবি জ্ঞান-বিজ্ঞানের বিভিন্ন দুর্বোদ্ধ কঠিন বিষয়ে তার কাছে প্রশ্ন করলে তিনি বিচক্ষ্মনতার সাথে এর জবাব দিতেন । ঐতিহাসিক ইবনে খাল্লিকান তার প্রখর ধীশক্তির প্রশংসায় বলেছেন,- کان من احسن خلق اللہ ذھنا - অর্থাৎ তিনি ছিলেন আল্লাহর সৃষ্টবস্তুর মধ্যে উতকৃষ্ট মেধাবী । তিনি একবার নৌকা যোগে সফর করছিলেন । এক সফর সঙ্গীর স্ব-রচিত একটি কিতাবের পান্ডুলিপি তিনি চেয়ে নিয়ে পড়ছিলেন । মনোযোগ দিয়ে এর আদ্যোপান্ত পাঠ করেন । বেশ কিছু অপ্রাসঙ্গিক বক্তব্য এতে রয়েছে দেখে তিনি তা নদিতে ফেলে দিলেন । কিতাবের পান্ডুলিপির লিখক ব্যাথিত হয়ে বাদশার দরবারে ইবনে হাজিবের বিরুদ্ধে অভিযোগ করেন । ইবনে হাজিবকে তলব করা হলঃ এই ব্যক্তির কয়েক বছরের কষ্টার্জিত স্ব-লিখিত গ্রন্থের পান্ডুলিপি! আপনার এরকম করার কোন কারণ আমার বুঝে আসছেনা । আপনি তাকে খুশি করুন । বাদশার জিজ্ঞাসাবাদের পর ইবনে হাজিব তার স্মৃতির পাতা থেকে খাতার পাতায় হুবহু লিখে দিলেন সম্পূর্ণ গ্রন্থের-পান্ডুলিপিটি শুরু থেকে শেষ পর্যন্ত ।
কর্মজীবন
তিনি ৬১৭ হিজরিতে দামেশ্‌কে যান । সেখানে জামে মসজিদে মালিকিয়া কোণায় তিনি শিক্ষাদানে মনোনিবেশ করেন । দামেশ্‌ক ইউনিভার্সিটিতে দীর্ঘ দিন ধরে তিনি শিক্ষা প্রদান করেন । পরে ৬৩৮ হিজরিতে স্বীয় উস্তাদ শায়খুল ইসলাম আল্লামা ইয্‌যুদ্দিন ইবনে আবদুস সালাম সহ তিনি মিসরে আসেন । সেখানে 'মাদরাসায়ে ফাজিলিয়া '-এর মধ্যে অধ্যক্ষ পদে তিনি দায়িত্ব পালন করেন । এরপর আলেকজান্দ্রিয়ায় গমন করেন এবং সেখানে তিনি আমরণ বসবাস করেছিলেন ।
কাব্য রচনা
কবিতার প্রতি তার ঝোক ছিল । লেখালেখির পাশা পাশি তিনি কাব্য চর্চা করতেন । তার বিখ্যাত গ্রন্থ ' আল কাফিয়া ' গদ্যে রচনা করার পর এটাকে তিনি আবার কাব্যে রুপান্তর করেন । কাব্য গ্রন্থটির নাম হল ' আল ওয়াফিয়া '।
মাজহাব
আল্লামা ইবনে হাজিব (রাহ) মাজহাবগত ইমাম মালেকের অনুসারী ছিলেন ।
ইন্তেকাল
তিনি ৬৪৬ হিজরির শাওয়াল মাসের ১৬ তারিখ ; কোন কোন গ্রন্থকার শাওয়ালের ২৬ তারিখ বলেও উল্লেখ করেন ।    আলেকজান্দ্রিয়ায় মৃত্যু বরণ করেন ।
ডায়ানা আঙ্কুদিনোভা
ডায়ানা দিমিত্রিভনা আঙ্কুদিনোভা (Диана Дмитриевна Анкудинова, জন্ম ৩১ মে ২০০৩) একজন রুশ সঙ্গীতশিল্পী। তার প্রাথমিক খ্যাতির বেশিরভাগই তার ইউ আর সুপার! টানা দুই মৌসুম জেতার ফলে হয়েছিল, যা শিশুদের জন্য রুশ এনটিভি নেটওয়ার্কে একটি প্রতিভা প্রতিযোগিতা শো যারা তাদের শৈশবের কিছু উল্লেখযোগ্য অংশ পিতামাতার যত্ন ছাড়াই কাটিয়েছে। ডায়ানা আঙ্কুদিনোভার অভিনয়গুলি এনটিভি ওয়েব সাইট এবং এনটিভি ইউটিউব চ্যানেলে পোস্ট করা হয়েছিল, যেগুলো শীঘ্রই বিশ্বজুড়ে কয়েক মিলিয়ন ভিউ পেয়েছে৷ ডায়ানা আঙ্কুদিনোভা বেশিরভাগই রুশ, ইংরেজি এবং ফরাসি ভাষায় গান করেন। তিনি স্পেনীয়, জার্মান এবং আরবি সহ অন্যান্য ভাষায়ও গান করেছেন।
জীবনের প্রথমার্ধ
ডায়ানা আঙ্কুদিনোভা জন্মগ্রহণ করেন ৩১ মে ২০০৩ সালে রাশিয়ার সুদূর পূর্ব প্রিমারস্কি অঞ্চলের ভ্লাদিভোস্তক শহরের উত্তরে একটি এলাকায়। ডায়ানার জৈবিক মা তাকে শারীরিকভাবে লাঞ্ছিত করেছিলেন।
৩ বছর বয়সে, ডায়ানাকে শীতকালে একটি ভাঙা কণ্ঠাস্থি নিয়ে বাস স্টেশনে রেখে গিয়েছিলেন। ডায়ানার জৈবিক খালা ডায়ানাকে রাস্তা থেকে উদ্ধার করেছিলেন, কিন্তু আঘাতপ্রাপ্ত শিশুটির যত্ন নিতে অক্ষম ছিলেন। ডায়ানার খালা স্থানীয় প্রসিকিউটরের কাছে ডায়ানার লাঞ্ছনা সম্পর্কে একটি বিবৃতি দিয়েছিলেন এবং এটি সম্মত হয়েছিল যে তরুণ ডায়ানাকে প্রাইমর্স্কি অঞ্চলের একটি এতিমখানার দেওয়া উচিত যারা পরিত্যক্ত ছোট শিশুদের যত্ন নেয়।
এতিমখানার শিশুদেরকে তাদের শারীরিক ও মানসিক স্বাস্থ্য পুনরুদ্ধার ও বজায় রাখতে সাহায্য করার জন্য পর্যায়ক্রমে আর্সেনিয়েভের একটি আরোগ্য-নিকেতন পাঠানো হয়। একজন অঙ্গমর্দন থেরাপিদাতা, ইরিনা আনাতোলিয়েভনা পোনিক, যিনি আরোগ্য-নিকেতনে কাজ করতেন, তিনি ডায়ানার প্রতি বিশেষ স্নেহ তৈরি করেছিলেন। ইরিনা পনিকের মেয়ে, যিনি মাঝে মাঝে কর্মক্ষেত্রে তার মায়ের সাথে দেখা করতেন, তিনিই প্রথম তার মাকে তাগাদা দিয়েছিলেন ডায়ানাকে দত্তক হিসাবে গ্রহণ করার জন্য।
২০০৮ সালে, ইরিনা পনিক আঞ্চলিক বিভাগের কাছে ডায়ানার আনুষ্ঠানিক আইনি অভিভাবকত্ব গ্রহণের জন্য প্রয়োজনীয় কাগজপত্র দাখিল করেছিলেন। নতুন পরিবার আর্সেনিয়েভে বাস করত। ২০১২ সালে, পরিবারটি দক্ষিণ-পশ্চিম রাশিয়ার সামারা ওব্লাস্টের টলিয়াত্তি শহরে অনেক দূরে চলে যায়। টলিয়াত্তিতে চলে যাওয়া বেশিরভাগই ডায়ানার ভয়ের কারণে হয়েছিল যে তার জৈবিক মা নাকি ডায়ানাকে খুঁজে পেতে এবং লাঞ্ছনা করার চেষ্টা করতে পারে বা এমনকি ডায়ানার হেফাজত পুনরুদ্ধারের চেষ্টা করতে পারে। এই ভয়গুলি এতটাই তীব্র ছিল যে এগুলো তরুণ ডায়ানার মানসিক স্বাস্থ্যকে উল্লেখযোগ্যভাবে প্রভাবিত করেছিল।
কাজিরা নদী
কাজিরা নদী, যা আকাজিরা নদী বা আলেকজান্দ্রা নীল নামেও পরিচিত, একটি পূর্ব আফ্রিকান নদী। এটি নীল নদের উপরের পানির অংশ গঠন করে এবং এর সবচেয়ে দূরবর্তী উৎস থেকে পানি বহন করে।
কাজিরা নদীর অংশ বুরুন্ডিতে শুরু হয়, যা রুরু হ্রদ থেকে প্রবাহিত হয়। হ্রদ থেকে এটি রুয়ান্ডা-বুরুন্ডি এবং রুয়ান্ডা-তানজানিয়া সীমান্ত বরাবর পূর্ব দিকে রুভুবু নদীর সাথে মিলিত হয়। কাজিরার পানি এইভাবে দুটি প্রধান উপনদী দ্বারা সরবরাহ করা হয়, যার একটি রুয়ান্ডার নবরঙ্গ, যেটি রুরু হ্রদের উৎস, এবং অন্যটি বুরুন্ডির রুভুবু। এই দুই ফিডার নদীর মধ্যে কোনটি দীর্ঘ এবং কোনটি নীল নদের চূড়ান্ত উৎস তা অজানা। মিলনস্থল থেকে কাজিরা রুয়ান্ডা-তানজানিয়া সীমান্ত বরাবর উত্তরে, রুসুমো জলপ্রপাত এবং আকাজিরা জাতীয় উদ্যানের মধ্য দিয়ে প্রবাহিত হয়। এরপর তাঞ্জানিয়া-উগান্ডা সীমান্ত অনুসরণ করে এবং উগান্ডার ভিক্টোরিয়া হ্রদে খালি করে পূর্ব দিকে মোড় নেয়। ১৮৯৮ সালে রিচার্ড ক্যান্ডট কাজিরার উৎস আবিষ্কার করেন।
নদীটি যে সব দেশের মধ্য দিয়ে প্রবাহিত হয় তা বিশেষ করে রুয়ান্ডার ইতিহাসে উল্লেখযোগ্যভাবে প্রদর্শিত হয়েছে। ১৮৯৪ সালে জার্মান গুস্তাভ অ্যাডলফ ফন গোটজেন রুয়ান্ডার ঔপনিবেশিক যুগের শুরু থেকে রুসুমো জলপ্রপাতে কাজিরা অতিক্রম করেন; এবং ১৯১৬ সালে, প্রথম বিশ্বযুদ্ধের সময় বেলজিয়ানরা জার্মানদের পরাজিত করে একই পথে রুয়ান্ডা প্রবেশ করে। ১৯৯৪ সালে ভিক্টোরিয়া হ্রদে রুয়ান্ডার গণহত্যা থেকে মৃতদেহ নিয়ে যাওয়ার জন্য নদীটি আন্তর্জাতিকভাবে কুখ্যাতি অর্জন করে, যার ফলে উগান্ডার বিভিন্ন এলাকায় জরুরী অবস্থা জারি করা হয়, যেখানে এই মৃতদেহগুলো অবশেষে ধুয়ে যায়।
ভূগোল
কাজিরা বুরুন্ডিতে এসে ভিক্টোরিয়া হ্রদে প্রবাহিত হয়েছে। এটি হ্রদের বৃহত্তম একক প্রবাহ, বছরে প্রায় ৬.৪ বিলিয়ন ঘনমিটার পানি প্রবাহিত করে (হ্রদের প্রবাহের প্রায় ২৮ শতাংশ)। কাজিরা টাঙ্গানিকা হ্রদের উত্তরতম বিন্দুর কাছাকাছি রুভুভু এবং ন্যবারঙ্গের সমন্বয়ে গঠিত। এটি বুরুন্ডি-তানজানিয়া, রুয়ান্ডা-তানজানিয়া, বুরুন্ডি-রুয়ান্ডা এবং তানজানিয়া-উগান্ডা সীমান্তের কিছু অংশ গঠন করে। এটি উত্তর রুয়ান্ডার আকাজিরা জাতীয় উদ্যান এবং সেই সাথে তানজানিয়ার কাজিরা অঞ্চলের নাম থেকে এর নাম গ্রহণ করেছে। নদীর উপর রুসুমো জলপ্রপাত, রুয়ান্ডা এবং তানজানিয়ার মধ্যে একটি গুরুত্বপূর্ণ ক্রসিং পয়েন্ট। এটা রুসুমো শহরের কাছে অবস্থিত।
মাছ
কাজিরা নদীর অববাহিকা মাছ সমৃদ্ধ। ২০০১ সালের হিসাবে, শুধুমাত্র রুয়ান্ডা অংশ থেকে অন্তত ৫৫ প্রজাতির মাছ পাওয়া যেত এবং প্রকৃত সংখ্যা সম্ভবত আরও বেশি। উপরন্তু, অন্তত ১৫ টি বর্ণনা করা হয় নি এমন প্রজাতির হাপ্লোক্রোমিন সিক্লিড আছে যা নদী অববাহিকার উপরের অংশে কিছু হ্রদের স্থানীয় প্রজাতি। অনেক জলপ্রপাত এবং পানির দ্রুত গতির কারণে, কাজিরা নদী অববাহিকার বিভিন্ন অংশ পরিষ্কারভাবে পৃথক হয়েছে। পানির প্রবাহ এতোই বেশি যে এখামে মাছ ধরা প্রায় অসম্ভব।
গণহত্যা
১৯৯৪ সালের রুয়ান্ডার গণহত্যার সময়, কাজিরা নদীকে মৃতদেহ নিষ্কাশন করতে ব্যবহার করা হয়। এসময় হাজার হাজার তুতসি এবং হুতু রাজনৈতিক মধ্যপন্থীদের নদীর তীরে হত্যা করা হয়। নদীটি ভিক্টোরিয়া হ্রদে নিহত মৃতদেহ নিয়ে আসে, যা উগান্ডায় একটি গুরুতর স্বাস্থ্য ঝুঁকির সৃষ্টি করে।
ওসাকা বিশ্ববিদ্যালয়
ওসাকা বিশ্ববিদ্যালয় জাপানের ৩য় সেরা উচ্চ শিক্ষা প্রতিষ্ঠানের স্থান অর্জন করেছে এবং ২০১৯ সালে কিউএস শিষ্য বিশ্ববিদ্যালয় তালিকায় বিশ্বব্যাপী ৬৭ তম স্থান অর্জন করেছে।
ক্যাম্পাস
সুইটা, তওনাকা এবং মিনোহ বিশ্ববিদ্যালয়ের তিনটি আলাদা আলাদা ক্যাম্পাস।
সুইটা ক্যম্পাস বিশ্ববিদ্যালয়ের সদর দপ্তর হলো সুইটা ক্যাম্পাস, এটি সুইটা শহরের এবং ইবএরকি শহরের ওসাকা প্রিফেকচারে অবস্থিত। এই সুইটা ক্যাম্পাস মানবিক বিজ্ঞান, মেডিসিন বিভাগ, দন্তচিকিত্সা বিভাগ, ফার্মাসিউটিক্যাল সায়েন্সেস এবং ইঞ্জিনিয়ারিং অনুষদ। ক্যাম্পাস এছাড়াও ওসাকা বিশ্ববিদ্যালয়ে রয়েছে হাসপাতাল এবং দেশব্যাপী যৌথ ইনস্টিটিউট ও অণু পদার্থবিদ্যা গবেষণা কেন্দ্র। এই ক্যাম্পাসে পাবলিক পরিবহন অপেক্ষাকৃত অসুবিধাজনক হওয়ায় অটোমোবাইল, মোটরসাইকেল এবং সিএনজি যাতায়াত দেখা যায় এই ক্যাম্পাসে।
টয়নোকা ক্যম্পাস এই ক্যাম্পাস চিঠিপত্র অনুষদ, আইন অনুষদ, অর্থনীতি অনুষদ, বিজ্ঞান অনুষদ প্রকৌশল ও প্রযুক্তি অনুষদ, সামাজিক বিজ্ঞান অনুষদ রয়েছে। এছাড়াও একাডেমিক সুবিধার জন্য এই ক্যম্পাসে স্নাতক পর্যায়ে আন্তর্জাতিক পাবলিক পলিসি, ভাষা ও সংস্কৃতির (একটি অংশ) তথ্য বিজ্ঞান, এবং ইংরেজি ভাষা অনুশীলন কেন্দ্র এই ক্যম্পাসে রয়েছে।
মিনোহা ক্যম্পাস মিনোহা ক্যাম্পাসে অন্তর্ভুক্ত রয়েছে ওসাকা ইউনিভার্সিটি অব ফরেন স্টাডিজ এবং এই ক্যাম্পাসেই রয়েছে স্কুল অব ফরেন স্টাডিজ গবেষণা ইনস্টিটিউট ও বিশ্ব ভাষা শিক্ষা কেন্দ্র এবং জাপানি ভাষা ও সংস্কৃতি কেন্দ্র।
সুযোগ সুবিধা
ওসাকা বিশ্ববিদ্যালয়ের রয়েছে ১১টি (学部) স্নাতক সম্মান অনুষদ এবং ১৬টি স্নাতকোত্তর অনুষদ (大学院), ২১টি গবেষণা প্রতিষ্ঠান, ৪টি লাইব্রেরী এবং ২টি হাসপাতাল।
ইউনিয়ন
ওসাকা বিশ্ববিদ্যালয় কিছু সাধারণ ইউনিয়নের কর্মী দ্বারা প্রতিনিধিত্ব করা হয় যারা জাতিয় সাধারণ শ্রমিক ইউনিয়নের সদস্য (এন.ইউ.জি.ডব্লিউ) এবং এই সংগঠনটি জাতীয় ট্রেড ইউনিয়ন পরিষদের একটি সংগঠনের সদস্য।
বাংলাদেশের বর্জ্য ব্যবস্থাপনা
বাংলাদেশ পৃথিবীর অষ্টম জনবহুল রাষ্ট্র এবং দশম ঘনবসতিপূর্ণ একটি দেশ। এখানে শহরাঞ্চলে ২০১০-১৫ সালের মধ্যে জনসংখ্যা বৃদ্ধির হার ৩%। এই বর্ধিত জনসংখ্যার সঙ্গে প্রতিনিয়ত সুষ্ঠু বর্জ্য ব্যবস্থাপনার সমস্যাও বেড়ে চলছে, বিশেষত বড় শহরগুলোতে। সম্প্রতি ইউএনএফপিএ এর প্রতিবেদন অনুযায়ী ঢাকা বিশ্বের অন্যতম প্রধান দূষিত নগরী এবং শহুরে বর্জ্য ব্যবস্থাপনা এর একটি বড় সমস্যা।
বাংলাদেশে শহরাঞ্চলীয় বর্জ্য সৃষ্টির প্রবণতা ও প্রেক্ষাপট
বর্তমানে (২০১২) বাংলাদেশে বর্জ্য সৃষ্টির পরিমাণ প্রতি বছরে প্রায় ২২.৪ মিলিয়ন টন অথবা মাথাপিছু ১৫০ কিলোগ্রাম। বাংলাদেশে বর্জ্য উৎপাদনের হার বেড়েই চলছে, এভাবে ২০২৫ সালে দৈনিক প্রায় ৪৭০৬৪ টন বর্জ্য উৎপন্ন হবে। তখন বর্জ্য উৎপাদনের হার বেড়ে বছরে মাথাপিছু ২২০ কিলোগ্রাম হবে। বিশাল জনসংখ্যার অধিকাংশেরই সঠিক বর্জ্য ব্যবস্থাপনায় অংশগ্রহণের সুবিধা নেই, ফলে বর্জ্য ব্যবস্থাপনার বিশৃঙ্খলা বাড়তে পারে। বাংলাদেশে বড় শহর যেমন ঢাকায় বর্জ্য সংগ্রহ করার হার মাত্র ৩৭%। যেসব বর্জ্য সংগ্রহ করা হয় না, সেগুলো অশোধিত অবস্থায় পরিবেশে মুক্ত হয় এবং এতে স্থানীয়ভাবে মারাত্মক পরিবেশ ও স্বাস্থ্য বিপর্যয় ঘটতে পারে।
দুর্বল বর্জ্যব্যবস্থাপনার নেতিবাচক প্রভাব
বর্জ্য এবং বিশেষত শহরাঞ্চলীয় শিল্পবর্জ্য ঠিকমত ব্যবস্থাপনার অভাবে যেসব সমস্যা প্রকট হয়ে ওঠে সেগুলোর মধ্যে ম্যালেরিয়া, শ্বাসকষ্ট ও বিবিধ পানিবাহিত রোগের বিস্তার প্রধান। জৈবরাসায়নিক বর্জ্য বা হাসপাতালের বর্জ্য বাংলাদেশের জন্য খুবই বিপজ্জনক। জৈবরাসায়নিক বর্জ্যের মধ্যে ২০% বর্জ্য অতিমাত্রায় সংক্রামক এবং এগুলো সরাসরি পয়ঃনিষ্কাশন প্রণালী বা নালায় অবমুক্ত করা হয়। এ ধরনের দুর্বল ব্যবস্থাপনা এলাকাবাসীর স্বাস্থ্যে সুদূরপ্রসারী প্রভাব রাখে। অধিকাংশ শিশুমৃত্যুর ঘটনায় এই সংক্রমণই দায়ী। কঠিন বর্জ্যসমূহ নিষ্কাশন নালার পথরোধ করে এবং সড়কে জলাবদ্ধতার সৃষ্টি হয়। এছাড়া পথেঘাটে আবর্জনার স্তূপ হতে দুর্গন্ধ ও মশার প্রাদুর্ভাব দেখা যায়।
বর্তমান উদ্যোগসমূহ
বর্তমানে বাংলাদেশে, বিশেষত শহরাঞ্চলে বর্জ্য ব্যবস্থাপনার বিভিন্ন উদ্যোগ গ্রহণ করা হয়েছে। ঢাকা সিটি কর্পোরেশন ও জাপান ইন্টারন্যাশনাল কর্পোরেশন এজেন্সি (JICA) ঢাকার কঠিন বর্জ্য ব্যাবস্থাপনার জন্য একটি মহাপরিকল্পনা গ্রহণ করেছে। সোশিয়াল বিজনেস এন্টারপ্রাইজ ওয়েস্ট কনসার্ন, বাসাবাড়ি পর্যায়ে বর্জ্য ব্যবস্থাপনার কাজ করছে। ইউনিসেফ সিটি কর্পোরেশন ও শহরাঞ্চলে বর্জ্য পুনর্ব্যবহার ও নিয়ন্ত্রণের কাজ শুরু করেছে। এতদসত্ত্বেও বর্জ্য ব্যবস্থাপনার মানোন্নয়নে, বিশেষত শিল্পকারখানার বর্জ্য ও হাসপাতালের বর্জ্য ব্যবস্থাপনায় এসব উদ্যোগ নিতান্তই অপ্রতুল।
মাদুরবায়ল
মাদুরবায়ল দক্ষিণ ভারতের তামিলনাড়ু রাজ্যের চেন্নাই জেলার পশ্চিম দিকে অবস্থিত একটি আবাসিক অঞ্চল। ২০১১ খ্রিস্টাব্দের জনগণনা অনুসারে এই শহরের জনসংখ্যা ছিল ৮৬,১৯৫ জন।
ব্রিটিশ শাসনকালে এটি "এট্টম কল" নামে পরিচিত ছিল কারণ চেন্নাই বন্দর থেকে পশ্চিম দিকে এর দূরত্ব ছিল একেবারে । চেন্নাই শহরের অন্যতম অর্থনৈতিক কেন্দ্র কোয়মবেড়ু থেকে এটি তিন কিলোমিটার পশ্চিম দিকে অবস্থিত। ২০০৯ খ্রিস্টাব্দে তামিলনাড়ুর রাজ্য সরকার চেন্নাই শহর বিবর্ধন এর একটি অর্ডার পাস করায় যার ভিত্তিতে মাদুরবায়লকে চেন্নাই নগরনিগমের অন্তর্ভুক্ত করা হয়। নিকটবর্তী লোকালয়গুলি হল নেরকুন্দ্রম, মুগপের, বানগরম, বলসরবক্কম, আলবক্কম ও পোরূর।
চেন্নাই বাইপাসের দ্বিতীয় পর্যায়ের কাজ মাদুরবায়ল উত্তর দিকে উত্তর শহরতলীতে বিস্তৃত হয়। লোকালয়ে ক্লোভারলীফ ইন্টারচেঞ্জ উড়ালপুল মাদুরবায়ল জংশন কার্যকরী হওয়ার পর থেকে এখানকার জনবিন্যাস ও অর্থনৈতিক বিপুল পরিবর্তন দেখা যায়, জমির মূল্য উত্তরোত্তর বৃদ্ধি পাওয়া শুরু হয়।
২০০৯ খ্রিস্টাব্দের জানুয়ারি মাসে তৎকালীন প্রধানমন্ত্রী ‌মনমোহন সিংহ ভারতীয় জাতীয় সড়ক কর্তৃপক্ষের প্রকল্পের অন্তর্গত ১৯ কিলোমিটার দীর্ঘ চেন্নাই বন্দর – মাদুরবায়ল এক্সপ্রেসওয়ের শিলান্যাস করেন।
জনতত্ত্ব
২০১১ খ্রিস্টাব্দে ভারতের জনগণনা অনুসারে মাদুরবায়ল লোকালয়ের জনসংখ্যা ছিল ৮৬,১৯৫ জন, যেখানে প্রতি হাজার পুরুষে ৯৯৩ জন নারী বাস করতেন। মোট শিশু সংখ্যা ১০,৩৯২ জন যেখানে শিশুপুত্র সংখ্যা ৫,২৭৭ জন এবং শিশুকন্যা সংখ্যা ৫,১১৫ জন। জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ১৩.৫৮ ও ০.৩৬। শহরটির সাক্ষরতার হার ছিল ৮৭.৬১ শতাংশ যা জাতীয় সাক্ষরতার হারের তুলনায় বেশি। শহরে মোট পরিবার সংখ্যা ২১,৬২৩ টি। মোট শ্রমজীবীর সংখ্যা ৩৩,২০৮ জন, যার মধ্যে কৃষক ২৩৪ জন, মূল কৃষিজীবী ১৩০ জন গৃহস্থলী সংক্রান্ত শ্রমজীবী ৪১৭ জন, অন্যান্য শ্রমজীবী ২৯,৬১৩ জন। মোট প্রান্তিক শ্রমজীবী সংখ্যা ২,৮১৩ জন, যার মধ্যে প্রান্তিক কৃষক ৩২ জন, প্রান্তিক কৃষিজীবী ২৫ জন, প্রান্তিক গৃহস্থলী সংক্রান্ত শ্রমজীবী ৭৮ জন, অন্যান্য প্রান্তিক শ্রমজীবী ২,৬৭৮ জন।
ক্যাটলিন
বনিন ফিটনেস মডেল হিসাবে তার ক্যারিয়ার শুরু করেছিলেন। ২০০৭ সালে, তিনি জাতীয় দৈহিক গঠন কমিটি (এনপিসি) দ্বারা আয়োজিত জন শারম্যান ক্লাসিক বডিবিল্ডিং ফিগার অ্যান্ড ফিটনেস চ্যাম্পিয়নশিপ জয়লাভ করেছিলেন এবং এনপিসি ফিগার ক্লাস ডি প্রতিযোগিতায় আর্নল্ড ক্লাসিকে পঞ্চম স্থান অধিকার করেছিলেন।
২০১০ সালের জুলাই মাসে, বনিন ডাব্লিউডাব্লিউই-এর সাথে একটি উন্নয়নমূলক চুক্তি স্বাক্ষর করেছিলেন। একই বছরে, তিনি এনএক্সটির তৃতীয় আসরে অংশ নিয়েছিলেন এবং এনএক্সটি-এর সর্ব-নারী বিভাগে জয়লাভ করেছিলেন; এইভাবে তিনি ডাব্লিউডাব্লিউই-এর প্রধান দলে একটি স্থান অর্জন করেছিলেন। ২০১৩ সালের জানুয়ারি মাসে, তিনি ডাব্লিউডাব্লিউই ডিভাস চ্যাম্পিয়নশিপ জয়লাভ করেছিলেন এবং ২০১৪ সালের জানুয়ারি মাসে অবসর নেওয়ার পূর্বে পাঁচ মাস যাবত তিনি এই চ্যাম্পিয়নশিপটি ধারণ করেছিলেন। তিনি অবসর থেকে বেরিয়ে এসে ২০১৮ সালের ফেব্রুয়ারি মাসে স্বাধীন পরিধিতে ফিরে এসে কুস্তি করা শুরু করেছেন।
বডি ফিটনেস ক্যারিয়ার
বনিন মাত্র ১৯ বছর বয়সে ২০০৬ সালে বডি ফিটনেসে আত্মপ্রকাশ করেছিলেন। ২০০৭ সালে বনিন জাতীয় দৈহিক গঠন কমিটি (এনপিসি) দ্বারা আয়োজিত জন শারম্যান ক্লাসিক বডিবিল্ডিং ফিগার অ্যান্ড ফিটনেস চ্যাম্পিয়নশিপ জয়লাভ করেছিলেন এবং এনপিসি ফিগার ক্লাস ডি প্রতিযোগিতার আর্নল্ড ক্লাসিকে পঞ্চম স্থান অধিকার করেছিলেন। ২০০৭ সালে, তিনি মাসলম্যানিয়া সুপারবডির ফিগার ইউনিভার্স বিভাগের শীর্ষ ৫ জন প্রতিযোগীর একজন ছিলেন। ২০০৮ সালে, তিনি হার্ডফিটনস ক্যালেন্ডারের মিস নভেম্বর হয়েছিলেন এবং একই বছর এনপিসি জুনিয়র ন্যাশনালের এনপিসি ফিগার বিভাগে ১৬তম স্থান অধিকার করেছিলেন। ২০০৯ সালে তিনি ফ্লেক্স ম্যাগাজিনের প্রচ্ছদে উপস্থিত হয়েছিলেন।
ফ্লোরিডা চ্যাম্পিয়নশিপ রেসলিং
২০১০ সালের জুলাই মাসে, ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) বনিনকে একটি উন্নয়নমূলক চুক্তিতে স্বাক্ষর করেছিল, যার ফলে তিনি ডাব্লিউডাব্লিউই-এর তৎকালীন উন্নয়নমূলক ক্ষেত্র ফ্লোরিডা চ্যাম্পিয়নশিপ রেসলিংয়ে (এফসিডাব্লিউ) যোগদান করেছিলেন। তিনি সেখানে তার আসল নামেই আত্মপ্রকাশ করেছিলেন। তিনি এফসিডাব্লিউ-এর একটি বিকিনি প্রতিযোগিতায় অংশ নিয়েছিলেন। পরবর্তীতে তার নাম রিকি ভন রাখা হয়েছিল। তিনি ২৯শে আগস্ট তারিখে প্রচারিত এফসিডাব্লিউ-এর একটি টেলিভিশন পর্বে এজে লি এবং নাওমি নাইটের মধ্যকার ম্যাচে লাম্বারজিল হিসাবে অংশগ্রহণ করার মাধ্যমে টেলিভিশন অভিষেক করেছিলেন। এফসিডাব্লিউ টিভি-এর ৭ই নভেম্বর তারিখের পর্বে ক্যাটলিন একটি ট্যাগ টিম প্রতিযোগিতায় অংশ নিয়েছিলেন; যেখানে তিনি নাওমি নাইটের সাথে দল গঠন করেছিলেন, উক্ত ম্যাচে তারা এফসিডাব্লিউ-এর রাণী বলে খ্যাত এজে লি ও আকসানাকে হারিয়েছিলেন।
এনএক্সটি এবং প্রধান ব্র্যান্ডে উপস্থিতি
৭ই সেপ্টেম্বর ২০১০-এ, বনিন এনএক্সটির তৃতীয় আসরে ক্যাটলিন নামে অংশগ্রহণ করেছিলেন, যেখানে ভিকি গেরেরো তাঁর পরামর্শদাতা হিসেবে কাজ করেছিলেন। তিনি ভিকি গেরেরোর মূল প্রতিযোগী, অ্যালোইসিয়াকে প্রতিস্থাপন করেছিলেন, যাকে ভিকি গেরেরো কাজ থেকে বহিস্কার করেছিলেন। ১৪ই সেপ্টেম্বর তারিখে, ক্যাটলিন ভিকি গেরেরোর পর্দায় প্রেমিক, ডলফ জিগলারের সাথে একটি দল গঠন করেছিলেন, যারা মিক্স ট্যাগ টিম ম্যাচে এজে লি এবং প্রিমোকে পরাজিত করেছিল। ক্যাটলিন নাইট অফ চ্যাম্পিয়নস নামক প্রতি-দর্শনে-পরিশোধ অনুষ্ঠানে উপস্থিত হয়েছিলেন; উক্ত অনুষ্ঠানে তিনি জিগলারের ডাব্লিউডাব্লিউই আন্তঃমহাদেশীয় চ্যাম্পিয়নশিপ ম্যাচে ভিকি এবং জিগলারের সাথে সহযোগী ছিলেন। অতঃপর ভিকি গেরেরো তাকে রিংয়ের পাশ থেকে চলে যাওয়ার নির্দেশ দিয়েছিল। পরের কয়েক মাস জুড়ে, ক্যাটলিন এনএক্সটি এবং স্ম্যাকডাউন উভয় স্থানেই ভিকির সাথে শত্রুতায় জড়িয়ে পড়েছিলেন, এই সময়ে তাদের মধ্যে বেশ কয়েকটি ম্যাচ অনুষ্ঠিত হয়েছে। ৩০ নভেম্বর তারিখে আসরের ফাইনালে ক্যাটলিন নাওমিকে পরাজিত করে তৃতীয় আসরের বিজয়ী হয়েছিল; যার ফলে তিনি ডাব্লিউডাব্লিউই-এর "ব্রেকআউট ডিভা" খেতাবটি অর্জন করেছিলেন।
২০১০ সালের ৩রা ডিসেম্বর তারিখে, স্ম্যাকডাউনের একটি পর্বে ক্যাটলিন ভিকি গেরেরো এবং ডলফ জিগলারের সাথে একটি নেপথ্য অংশে উপস্থিত হয়ে তাদেরকে জানান যে, স্ম্যাকডাউনের তৎকালীন জেনারেল ম্যানেজার থিওডোর লং এনএক্সটি-এ তার জয়ের ফলে তাকে স্ম্যাকডাউনের জন্য একজন কুস্তিগীর হিসেবে স্বাক্ষর করেছে। ২৮শে জানুয়ারি ২০১১-এ স্ম্যাকডাউনের একটি তিনি প্রথমবারের মতো প্রধান ব্র্যান্ডে কুস্তি লড়েছিলেন, যেখানে তিনি এবং কেলি কেলির সাথে দল গঠন করে লেকুলের (লায়লা এবং মিশেল ম্যাককুল) কাছে পরাজিত হয়েছিল।। ২৭শে মে তারিখে প্রচারিত স্ম্যাকডাউনের পর্বে ক্যাটলিন এজে লির সাথে একটি ট্যাগ টিম গঠন করেছিলেন, তারা নিজেদের "দ্য চিকবাস্টার" হিসাবে উল্লেখ করেছিলেন। তাদের সাথে তাদের পরামর্শদাতা নাটালিয়া উপস্থিত ছিলেন এবং পরের সপ্তাহগুলোতে এলিশিয়া ফক্স এবং তামিনার কাছে টানা কয়েকবার হেরে গিয়েছিলেন।
১৩ই জুন তারিখে প্রচারিত র-এর পর্বে ক্যাটলিন একটি ১৪ জনের নারীর ট্যাগ টিম ম্যাচে জয় করেছিলেন; এটি ছিল প্রধান ব্র্যান্ডে তার প্রথম জয়। এই ম্যাচে কেলি কেলি রোজা মেন্ডেসকে পিন করেছিল। দ্য চিকবাস্টার এবং নাটালিয়া ফক্স এবং তামিনার সাথে লড়াই চলমান রেখেছিল, যারা শীঘ্রই রোজা মেন্ডেসের সাথে যোগ দিয়েছিলেন।
আগস্ট মাসে, এজে লি নাটালিয়া দ্বারা বিশ্বাসঘাতকতার স্বীকার হয়েছিলেন, যিনি বেথ ফিনিক্সের সাথে দ্য ডিভাস অফ ডুম নামক একটি জোট গঠন করেছিলেন। পরের মাসগুলোতে দ্য চিকবাস্টার দ্য ডিভাস অফ ডুমের সাথে অসংখ্য একক ও ট্যাগ টিম ম্যাচে হেরেছিল। নভেম্বর মাসে চিকবাস্টারদের মধ্যে টানাপড়েন পড়তে শুরু করে, ক্যাটলিন তাদের বারবার হারের দৃশ্য দেখে বিচলিত হয়েছিলেন এবং একজন খলনায়ক হওয়ার ইঙ্গিত দিয়েছিলেন। ৬ই ডিসেম্বর তারিখের স্ম্যাকডাউনের জন্য ধারণকৃত একটি পর্বে হারের পর ক্যাটলিন এজে লির বিরুদ্ধে গিয়ে দ্য ডিভাস অফ ডুমের সাথে যোগদান করেছিলেন। এই ফলে তিনি পূর্ণভাবে একজন খলনায়কে পরিণত হয়েছিলেন। তবে এই অংশটি সম্প্রচার থেকে কাটা হয়েছিল এবং ডাব্লিউডাব্লিউই এমন ঘটনা ঘটার কথা অস্বীকার করেছিল।
২০১২ সালের ফেব্রুয়ারি মাসে, ক্যাটলিন এনএক্সটি রিডেম্পশনে ম্যাক্সিনের সাথে ঝগড়ার মধ্য দিয়ে দ্বন্দ্বে জড়িয়ে পড়েন, যিনি ক্যাটলিনকে তার প্রেমিক ডেরিক ব্যাটম্যানের সাথে একটি গোপন সম্পর্ক করার অভিযোগ করেছিলেন। বেশ কয়েক সপ্তাহ পরে, ক্যাটলিন "ইন্টারভেনশন"-এর অংশে ব্যাটম্যানের প্রতি তার অনুভূতি প্রকাশ করেছিলেন, যেখানে এলিশিয়া ফক্স এবং জাস্টিন গ্যাব্রিয়েলও উপস্থিত ছিল। উক্ত অংশে ম্যাক্সিন দ্বারা আক্রমণ হওয়ার পূর্বে তিনি ব্যাটম্যানকে চুম্বন করেছিলেন। পরে সেই রাতেই, তিনি একটি ম্যাচে ম্যাক্সিনকে পরাজিত করেছিলেন। ১৪ই মার্চ তারিখে, ক্যাটলিন এবং ব্যাটম্যান মিক্স ট্যাগ টিম ম্যাচে জনি কার্টিস এবং ম্যাক্সিনকে পরাজিত করার পরে, ব্যাটম্যান ক্যাটলিনকে চুম্বন করেছিলেন, এটি তাদের সম্পর্ককে আরও দৃঢ় করে তুলেছিল। ক্যাটলিন এবং ব্যাটম্যান পরে ম্যাক্সিন এবং কার্টিসের দ্বারা ম্যাট স্ট্রাইকারের এলোমেলোভাবে অন্তর্ধানের সাথে জড়িত থাকার অভিযোগে অভিযুক্ত হয়েছিলেন। ৪ঠা এপ্রিল তারিখে ক্যাটলিন তার প্রাক্তন পরামর্শদাতা নাটালিয়াকে পরাজিত করেছিলেন, যার সাথে তার স্বামী টাইসন কিডও ছিল। ক্যাটলিন এবং ব্যাটম্যান পরে স্ট্রাইকারকে একটি দরবারের আলমারিতে খুঁজে পেয়েছিলেন, যাকে ১১ই এপ্রিল তারিখে কার্ট হকিন্স এবং টাইলার রিক্স সেখানে লুকিয়ে রেখেছিল। ২৫শে এপ্রিল তারিখে, কিড এবং পার্সি ওয়াটসন সাথে এক সাক্ষাৎকারে কথা বলার সময় নাটালিয়া ক্যাটলিনের কাছে এসেছিলেন এবং তার সাথে কিডের একটি সম্পর্ক থাকার অভিযোগ এনেছিলেন, যার পরে ক্যাটলিন এবং তামিনা স্নুকা একটি ট্যাগ টিম ম্যাচে নাটালিয়া এবং ম্যাক্সিনকে পরাজিত করেছিলেন।
২০১২ সালের এপ্রিল মাসে, ক্যাটলিন তার বন্ধু এজে লিকে সান্ত্বনা দেওয়ার জন্য স্ম্যাকডাউনে ফিরে এসেছিলেন, তবে দুটি পৃথক ঘটনায় তার কাজের জন্য এজে লি তাকে আক্রমণ করেছিল। এর ফলে ১১ই মে দুই জনের মধ্যে একটি ম্যাচ অনুষ্ঠিত হয়েছিল, এতে ক্যাটলিন পরাজিত হয়েছিলেন। ক্যাটলিন ১৫ জুলাই তারিখে অনুষ্ঠিত মানি ইন দ্য ব্যাংকে কুস্তি লড়ার মাধ্যমে তিনি তার ক্যারিয়ারে প্রথমবারের প্রতি-দর্শনে-পরিশোধে অংশ নিয়েছিলেন, যেখানে তিনি ডাব্লিউডাব্লিউই ডিভাস চ্যাম্পিয়নশিপ লায়লা এবং তামিনা স্নুকার সাথে দল বেঁধেছিলেন, যারা বেথ ফিনিক্স, নাটালিয়া এবং ইভ টোরেসকে হারিয়েছিল।
ডিভাস চ্যাম্পিয়ন
২০১২ সালের আগস্ট মাসে, ক্যাটলিন স্ম্যাকডাউন জেনারেল ম্যানেজার বুকার টিয়ের সহকারী হিসাবে তার কাছ থেকে একটি চাকরি পেয়েছিলেন, কিন্তু এরপরে রাগান্বিত হয়ে ইভ টোরেসের বিপক্ষে একটি ম্যাচে তাকে জড়িত করা হয়েছিল, যাতে শর্ত ছিল বিজয়ী কুস্তিগীরকে চাকরিতে রাখা হবে। পরের সপ্তাহে ক্যাটলিন ইভের সাথে ম্যাচটি হারার মাধ্যমে তার সহকারীর চাকরিটি হারিয়ে ফেলেন। ২০শে আগস্ট তারিখে, ক্যাটলিন লায়লাকে নিষ্কাশন করে একটি ব্যাটল রয়্যাল জয়লাভ করেছিলেন; যার ফলে তিনি ডাব্লিউডাব্লিউই ডিভাস চ্যাম্পিয়নশিপের জন্য এক নম্বর প্রতিযোগী হয়েছিলেন। ইভ তখন ক্যাটলিন এবং লায়লার প্রতি অসম্মানজনক আচরণ শুরু করে তাদের বিভ্রান্ত করে ফেলেছিলেন। ১৬ই সেপ্টেম্বর তারিখে অনুষ্ঠিত নাইট অফ চ্যাম্পিয়নসে, ক্যাটলিনকে একটি মুখোশযুক্ত খলনায়ক আক্রমণ করেছিল, যার ফলে তিনি তার পায়ের গোড়ালিতে আঘাত পেয়েছিলেন এবং এর ফলে তার চ্যাম্পিয়নশিপ সুযোগটিকে জোর করে ইভকে দিয়ে দেওয়া হয়েছিল। ক্যাটলিন পরে বলেছিলেন যে আক্রমণকারী ব্যক্তি স্বর্ণকেশী ছিল, যার ফলে বেথ ফিনিক্স একজন সন্দেহভাজন হয়ে উঠেছিল। ৮ই অক্টোবর তারিখে ক্যাটলিন তার প্রথম ডিভাস চ্যাম্পিয়নশিপ ম্যাচে ইভের কাছে পরাজিত হয়েছিলেন এবং ইভ তাকে পুনরায় আঘাত করার চেষ্টা করার সময় লায়লা তাকে রক্ষা করেছিল। তার আক্রমণকারী সম্পর্কে অনুসন্ধান করার ক্ষেত্রে তিনি ইভকে জিজ্ঞাসাবাদ করার পরে বের হয় যে, তাকে আক্রমণকারী ব্যক্তি আকসানা ছিল, যাকে ইভ নাইট অফ চ্যাম্পিয়নসে ক্যাটলিনকে আক্রমণ করার নির্দেশনা দিয়েছিল। এর ফলে ২৬শে অক্টোবর তারিখে একটি ট্যাগ টিম ম্যাচ অনুষ্ঠিত হয়েছিল, যেখানে ক্যাটলিন লায়লার সাথে জুটি বেঁধেছিলেন। ক্যাটলিনকে দুর্ঘটনাক্রমে লায়লা লাথি মারার পরে ইভ ও আকসানার কাছে তাদের পরাজয় ঘটেছিল। ক্যাটলিন হেল ইন এ সেলে ডিভাস চ্যাম্পিয়নশিপের জন্য আরেকটি সুযোগ পেয়েছিলেন, কিন্তু আবারও ট্রিপল থ্রেট ম্যাচে ইভের কাছে পরাজিত হন তিনি; এই ম্যাচে লায়লা তৃতীয় প্রতিযোগী ছিলেন।
র-এর নভেম্বর মাসের একটি পর্বে ক্যাটলিন লায়লার সাথে একটি ট্যাগ টিম ম্যাচের জন্য জুটি বেঁধেছিলেন, যেখানে তারা ইভ এবং আকসানাকে পরাজিত করেছিলেন। পরের সপ্তাহে ক্যাটলিন লায়লাকে পরাজিত করে ইভের ডিভাস চ্যাম্পিয়নশিপের এক নম্বর প্রতিযোগী হয়েছিলেন। সার্ভাইভার সিরিজে ক্যাটলিন আকসানার আরেকটি আক্রমণ থেকে লড়াই করার পর ডিভাস চ্যাম্পিয়নশিপের জন্য ইভের মুখোমুখি হয়েছিল, কিন্তু তিনি উক্ত ম্যাচে হেরে গিয়েছিলেন। ক্যাটলিন পরের সপ্তাহে র ও স্ম্যাকডাউন উভয় ব্র্যান্ডে আকসানার বিরুদ্ধে প্রতিশোধ গ্রহণ করেছিলেন এবং তাকে একক ম্যাচে পরাজিত করেছিলেন। ১৬ই ডিসেম্বর তারিখে অনুষ্ঠিত টিএলসিতে, ক্যাটলিন ডিভাস চ্যাম্পিয়নশিপের জন্য ইভের মুখোমুখি হওয়ার জন্য এক নম্বর প্রতিযোগীর ম্যাচে অংশ নিয়েছিলেন, কিন্তু ইভের হস্তক্ষেপের কারণে তাকে উক্ত ম্যাচে পরাজয় মেনে নিতে হয়েছিল। একক ম্যাচে ইভকে পরাস্ত করার পরে ইভ বেশ কয়েকটি চ্যাম্পিয়নশিপ ম্যাচে ক্যাটলিনকে এড়িয়ে গিয়ে, রেফারিকে আঘাত করে অযোগ্য হয়ে তার চ্যাম্পিয়নশিপটি ধারণ করেন। এর ফলে ক্যাটলিন আরেকটি চ্যাম্পিয়নশিপ ম্যাচের সুযোগ পেয়েছিলেন, উক্ত ম্যাচে এই শর্ত ছিল যে যদি ইভ অযোগ্য কিংবা বাতিল হয়, তবে ক্যাটলিন চ্যাম্পিয়নশিপটি জয়লাভ করবে; ১৪ জানুয়ারি তারিখে র-এর ২০তম বার্ষিকী পর্বে ক্যাটলিন ইভকে পরাজিত করে তার শহর টেক্সাসের হিউস্টনে ডিভাস চ্যাম্পিয়নশিপ জয়লাভ করেছিলেন।
ক্যাটলিনের প্রথম চ্যালেঞ্জার ছিলেন তামিনা স্নুকা, যাকে তিনি ২০১৩ সালের ১৭ই ফেব্রুয়ারি তারিখে, এলিমিনেশন চেম্বারে পরাজিত করেছিলেন। একই মাসের শেষের দিকে, তার এবং কোডি রোডসের মধ্যে একটি সম্পর্কের ইঙ্গিত পাওয়া গিয়েছিল, তবে শেষ পর্যন্ত তিনি দ্য বেলা টুইনসের সাথে কোডিকে দেখে ফেলার পর উক্ত সম্পর্ক থেকে পেছনে সরে আসেন। অতঃপর ক্যাটলিন এবং লায়লার মধ্যে একটি দ্বন্দ্বের ইঙ্গিত পাওয়া গিয়েছিল, লায়লার অতি দুর্বৃত্ত কর্মের কারণে তামিনা স্নুকার বিপক্ষে তিনি একটি একক ম্যাচ হেরে গিয়েছিলেন। ক্যাটলিন এনএক্সটি-তে আয়োজিত ম্যাচে নাটালিয়া এবং এজে লি-র বিরুদ্ধে বেশ কয়েকবার সফলভাবে তার চ্যাম্পিয়নশিপটি রক্ষা করেছিলেন।
২৫শে মার্চ তারিখে, ক্যাটলিন তার প্রাক্তন ট্যাগ টিম সহযোগী এজে লির সাথে মঞ্চের নেপথ্যে লড়াই করেছিলেন। অতঃপর এজে লির সাথে অনুষ্ঠিত ম্যাচে কাউন্টআউটের মাধ্যমে হেরে গিয়েছিলেন। একই সপ্তাহের শেষের দিকে, ক্যাটলিন মিক্স ট্যাগ টিম ম্যাচে এজে লির বিরুদ্ধে প্রতিশোধ নিয়েছিলেন; উক্ত ম্যাচে ড্যানিয়েল ব্রায়ান এবং ডলফ জিগলারও জড়িত ছিলেন। অতঃপর এজে লি ক্যাটলিনের ডিভাস চ্যাম্পিয়নশিপের জন্য এক নম্বর প্রতিযোগী হয়েছিলেন। এদিকে, ক্যাটলিন একটি নতুন কাহিনীর সম্মুখীন হয়েছিলেন, যেখানে তিনি একজন গোপন প্রশংসকের কাছ থেকে উপহার পেয়েছিলেন।  ১০ই জুন, বিগ ই ল্যাংস্টনকে উক্ত প্রশংসক হিসাবে প্রকাশ করার মাধ্যমে এজে লি জানান যে, এটি তার একটি বুদ্ধির খেলা ছিল। এটি ক্যাটলিনকে শঙ্কিত এবং অশ্রুসিক্ত করার জন্য করা হয়েছিল। পেব্যাকের ছয় দিন পরে এজে লি ক্যাটলিনকে পরাজিত করে ডিভাস চ্যাম্পিয়নশিপে তার ১৫৩ দিনের রাজত্বের ইতি টেনেছিল। দুজনের মধ্যে দ্বন্দ্ব অব্যাহত রাখার জন্য তারা উভয়ে একে অপরকে বিভ্রান্ত করার চেষ্টা অব্যাহত রেখেছিল।    ১২ই জুলাই তারিখে স্মাকডাউনের একটি পর্বে ক্যাটলিন প্রথমবারের জনসম্মুখে আয়োজিত ডিভাস চ্যাম্পিয়নশিপ ম্যাচের চুক্তিতে অংশ নিয়েছিলেন, যেখানে তিনি এজে লির বিরুদ্ধে ম্যাচের জন্য চুক্তি স্বাক্ষর করেছিলেন। এই চুক্তি কার্যক্রমটি উভয়ের মধ্যে বাকবিতণ্ডার মাধ্যমে শেষ হয়েছিল। এর দুই দিন পর মানি ইন দ্য ব্যাংকে, ক্যাটলিন এজে লির বিরুদ্ধে ম্যাচটি হেরে গিয়েছিলেন।
সর্বশেষ দ্বন্দ্ব
২৯শে জুলাই তারিখে ক্যাটলিন একটি একক ম্যাচে এজে লির মুখোমুখি হয়েছিলেন, যেখানে তিনি জয়লাভ করেছিলেন। এর ফলে ক্যাটলিন স্ম্যাকডাউনের ২১শে আগস্ট তারিখের পর্বে তার নিজের শহরে এজে লির বিপক্ষে আরেকটি চ্যাম্পিয়নশিপ ম্যাচের সুযোগ পেয়েছিলেন, কিন্তু খলনায়ক লায়লা তার সাথে বিশ্বাসঘাতকতা করার পরে তিনি পরাজিত হয়েছিলেন। র-এর ৫ আগস্ট তারিখের পর্বে ক্যাটলিন এজে লি দ্বারা বিভ্রান্ত হওয়ার পরে লায়লার বিপক্ষে একটি ম্যাচ হেরে গিয়েছিলেন। পরে সেই রাতেই, তিনি জিগলার এবং ল্যাংস্টনের মধ্যকার ম্যাচের সময় এজে লিকে আক্রমণ করেছিলেন, দুর্ঘটনাবশত জিগলারকে ম্যাচটি হারতে হয়েছিল। ১৮ই আগস্ট তারিখে অনুষ্ঠিত সামারস্লামে ক্যাটলিন এবং জিগলার এজে এবং ল্যাংস্টনকে একটি মিক্স ট্যাগ টিম ম্যাচে পরাজিত করে তাদের দ্বন্দ্ব শেষ করেছিল।
সার্ভাইভার সিরিজে, ক্যাটলিন সাত জনের ঐতিহ্যবাহী এলিমিনেশন ট্যাগ টিম ম্যাচে অংশ নিয়েছিলেন, যেখানে তার দলটি টোটাল ডিভাসের সদস্যদের বিরুদ্ধে অংশ নিয়েছিল। ক্যাটলিনের দলটি শেষ পর্যন্ত ম্যাচটি হেরে যাওয়ার পূর্বে তিনি দুইজন কুস্তিগীরকে নিষ্কাশন করেছিলেন। ২০১৪ সালের ৮ই জানুয়ারি তারিখে, ক্যাটলিন ডাব্লিউডাব্লিউই-এর সাথে তার চুক্তিটি সমাপ্ত করার সিদ্ধান্ত নিয়েছিলেন। তার শেষ ম্যাচটি সেই রাতে মেইন ইভেন্টে প্রচারিত হয়েছিল, যেখানে তিনি এজে লির কাছে হেরে গিয়েছিলেন। তার চূড়ান্ত ভাষণে, তিনি বলেছিলেন যে তিনি ফিটনেস শিল্পে ফিরে আসবেন।
২০১৪ সালের ১৭ই জুলাই তারিখে ক্যাটলিন জানিয়েছেন যে তিনি নিজেকে ডাব্লিউডাব্লিউই থেকে অবসর গ্রহণ করে তার বিবাহ ও তার পোশাকের প্রতিষ্ঠানের কাজে মনোযোগ দেওয়ার জন্য কুস্তি ব্যবসা থেকে দূরে চলে যাওয়ার পরিকল্পনা করেছিলেন।
স্বাধীন পরিধি
২০১৭ সালের ২২শে ডিসেম্বর তারিখে, কোস্টাল চ্যাম্পিয়নশিপ রেসলিং ঘোষণা করেছিল যে বনিনকে অবসর থেকে বেরিয়ে আসবেন এবং ২০১৮ সালের ১০ই ফেব্রুয়ারি তারিখে তিনি রিংয়ে পুনরায় ফিরে আসেন। ব্রেকিং চেইনস নামক অনুষ্ঠানে, বনিন তার আসল নামেই প্রতিযোগিতা করেছিলেন এবং রাশেল এলারিংয়ের বিরুদ্ধে তার ম্যাচে তিনি হেরে গিয়েছিলেন।
ডাব্লিউডাব্লিউই উপস্থিতি
২০১৮ সালের ১১ই জুলাই তারিখে, ডাব্লিউডাব্লিউই ঘোষণা করেছিল যে ক্যাটলিন সাড়ে চার বছরে প্রথমবারের মতো ২০১৮ সালের মে ইয়াং ক্লাসিকে প্রতিযোগী হিসেবে অংশ নিতে অংশগ্রহণকারীদের একজন হিসাবে ডাব্লিউডাব্লিউই-এ ফিরে আসবেন। ৮ই আগস্ট তারিখে তার প্রথম ম্যাচে, ক্যাটলিন প্রথম রাউন্ডের ম্যাচে কবিতা দেবীকে পরাজিত করেছিলেন, তবে ৯ই আগস্ট তারিখে দ্বিতীয় রাউন্ডে মিয়া ইমের বিরুদ্ধে তিনি পরাজিত হয়েছিলেন। ২০১৯ সালের ২২শে জুলাই তারিখে, ক্যাটলিন একটি নেপথ্য সাক্ষাৎকারের মাধ্যমে র-এর পুনর্মিলনী অনুষ্ঠানে উপস্থিত হয়েছিলেন।
স্ল্যামফোর্স আফ্রিকা
২০১৯ সালের ২৮শে অক্টোবর তারিখে, স্ল্যামফোর্স আফ্রিকা আনুষ্ঠানিকভাবে তাদের ইনস্টাগ্রামে ঘোষণা করেছিল যে, তিনি কেটি ফোর্বস এবং ব্ল্যাক উইডোর বিপক্ষে এসএফএ০১-এ স্ল্যামফোর্স আফ্রিকা নারী চ্যাম্পিয়নশিপ জয়লাভ করেছেন।
অন্যান্য মিডিয়া
বনিন প্রায়শই হার্ডবডিনিউজ২৪.কমের হয়ে কাজ করেন; যেখানে তিনি তাদের সাক্ষাৎকার, ফটোশুট এবং ব্লগে অবদান রাখেন। বনিন আয়রন ম্যান ম্যাগাজিনের ২০১৬ সালের এপ্রিল মাসের সংস্করণের প্রচ্ছদে উপস্থিত হয়েছিলেন।  বনিন গেমের চরিত্র হিসাবে ডাব্লিউডাব্লিউই টুকে১৪ নামক ভিডিও গেমে আত্মপ্রকাশ করেছিলেন।
ব্যক্তিগত জীবন
বনিন ২০১৪ সালের ২০শে জুন বডিবিল্ডার পিজে ব্রোনের সাথে বিবাহ বন্ধনে আবদ্ধ হয়েছিলেন। ২০১৭ সালের ২৭শে ফেব্রুয়ারি তারিখে তিনি ঘোষণা করেছিলেন যে, তিনি তার স্বামীর কাছ থেকে বিচ্ছিন্ন হয়ে যাবেন। ২০১৭ সালের ২৬শে সেপ্টেম্বর তারিখে তাদের বিবাহ বিচ্ছেদ হয়ে যায়। তার কুস্তির আদর্শ হচ্ছেন গোল্ডবার্গ।
এ. জি. মিল্খা সিং
অমৃতসর গোবিন্দসিং মিল্খা সিং (জন্ম: ৩১ ডিসেম্বর, ১৯৪১ - মৃত্যু: ১০ নভেম্বর, ২০১৭) তৎকালীন ব্রিটিশ ভারতের মাদ্রাজে জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ফিল্ডার হিসেবেও তার যথেষ্ট সুনাম ছিল।
প্রারম্ভিক জীবন
১৯০৪ সালে অমৃতসর থেকে মাদ্রাজে স্থানান্তরিত হয় তার পূর্ব-পুরুষ। তামিলনাড়ুর ক্রিকেটে প্রথম পরিবার হিসেবে ছয় দশককালেরও অধিক সময় ক্রিকেট খেলার সাথে জড়িত। এক সুপরিচিত ক্রিকেট পরিবারে মিল্খা সিংয়ের জন্ম। এ পরিবারেই তিন প্রজন্ম ধরে চলমান ধারার অংশ হিসেবে বাবা এ. জি. রাম সিং প্রথম-শ্রেণীর ক্রিকেটার ও কোচ ছিলেন। তার আরেক ভাই সফলতম আন্তর্জাতিক ক্রিকেট তারকা এ. জি. কৃপাল সিং এসেছেন। রাম সিংয়ের পাঁচ সন্তানের মধ্যে চতুর্থ পুত্র ছিলেন। ১৩ বছর বয়সে প্রথম ক্রিকেট খেলতে শুরু করেন। তখন তার পরিবার এম এ চিদাম্বরম স্টেডিয়ামের পাশে ওয়াল্লাজাহ রোডে বসবাস করতো।
বিদ্যালয়ে অধ্যয়নকালেই তার মাঝে ক্রিকেটীয় প্রতিভা লক্ষ্য করা যায়। তার এ প্রতিভার বিচ্ছুরণ ঘটে ১৬ বছর বয়সে প্রথম-শ্রেণীর ক্রিকেটে অভিষেক ঘটার মাঝে। আন্তঃআঞ্চলিক কোচবিহার ট্রফি প্রতিযোগিতায় খেলার জন্য দক্ষিণাঞ্চল বিদ্যালয়ের প্রতিনিধিত্ব করেন। চূড়ান্ত খেলায় পশ্চিমাঞ্চলের বিপক্ষে ১১৪ রান তুলেন তিনি। ফলশ্রুতিতে সর্বভারতীয় বিদ্যালয় ক্রিকেট দলের সহঃ অধিনায়কের মর্যাদা লাভ করেন তিনি ও ১৯৫৫ সালে দলকে নিয়ে সিলন গমন করেন। ঐ প্রতিযোগিতায় তিনি সর্বোচ্চ রান সংগ্রাহক ও সর্বোচ্চ উইকেট শিকারী ছিলেন।
চেন্নাইয়ের লয়োলা কলেজে অধ্যয়ন করেন মিলখা সিং। ভোটের মাধ্যমে দুইবার মহাবিদ্যালয়ের বর্ষসেরা ক্রিকেটার মনোনীত হন। বিশ্ববিদ্যালয় ও রাজ্য দলের প্রতিনিধিত্ব করেন তিনি।
ঘরোয়া ক্রিকেট
এক দশককাল তৎকালীন মাদ্রাজ (পরবর্তীতে: তামিলনাড়ু) দলের প্রধান ব্যাটিং মেরুদণ্ড ছিলেন মিল্খা সিং। সচরাচর তিন নম্বর অবস্থানে ব্যাট হাতে মাঠে নামতেন। ৩৫.৪৪ গড়ে আট সেঞ্চুরি সহযোগে ৪,৩২৪ রান সংগ্রহ করতে পেরেছেন।
১৭ বছর বয়সে রঞ্জী ট্রফিতে অভিষেক ঘটে তার। কেবলমাত্র রঞ্জী ট্রফিতে তামিলনাড়ুর পক্ষে ৪১.৩৫ গড়ে ২,১৫০ রান তুলেন। এছাড়াও, দিলীপ ট্রফিতে প্রথম খেলোয়াড় হিসেবে সেঞ্চুরি করেছিলেন। ১৯৬১-৬২ মৌসুমে মাদ্রাজে অনুষ্ঠিত দিলীপ ট্রফির উদ্বোধনী খেলায় দক্ষিণ অঞ্চলের সদস্যরূপে উত্তর অঞ্চলের বিপক্ষে ১৫১ রানের মনোজ্ঞ শতরান তুলেন। ষাটের দশকের শুরু থেকে মাঝামাঝি সময় পর্যন্ত প্রথম-শ্রেণীর ক্রিকেটে দূর্দান্ত খেলেছিলেন।